sagorsarker/bangla-wikipedia huggingface dataset:
ডুইট ওয়াশিংটন

ডুইট মারলন ওয়াশিংটন (; জন্ম: ৫ মার্চ, ১৯৮৩) মন্টেগো বে এলাকায় জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ২০০০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকা দলের প্রতিনিধিত্ব করেন। দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন ডুইট ওয়াশিংটন।
২০০৪ সাল থেকে ২০০৫ সাল পর্যন্ত ডুইট ওয়াশিংটনের সংক্ষিপ্ত প্রথম-শ্রেণীর খেলোয়াড়ী জীবন চলমান ছিল। ২০০৩-০৪ মৌসুমে ক্যারিব বিয়ার কাপ প্রতিযোগিতায় ওয়েস্ট ইন্ডিজ বি-দলের সদস্যরূপে প্রথম-শ্রেণীর ক্রিকেটে ডুইট ওয়াশিংটনের অভিষেক ঘটে। ২২.০০ গড়ে ২০ উইকেট লাভ করেছিলেন তিনি। ফলশ্রুতিতে, শক্তিশালী ক্যারিব বিয়ার একাদশের অন্যতম খেলোয়াড় হিসেবে যুক্ত হন ও মৌসুমের শেষদিকে ইংরেজ একাদশের বিপক্ষে খেলেন। গায়ানার বিপক্ষে ১১ নম্বর ব্যাটসম্যান হিসেবে দূর্দান্ত খেলেন। ছয়টি ছক্কার মারে ৫৮ বলে ৫৮ রান তুলেন।
২০০৪-০৫ মৌসুমে জ্যামাইকার পক্ষে খেলেন। ১৬.৮৪ গড়ে ১৯ উইকেট দখল করে দলকে শিরোপা বিজয়ে ভূমিকা রাখেন। নেইনে উইন্ডওয়ার্ড আইল্যান্ডসের বিপক্ষে ৪/১৮ ও ৫/২০ বোলিং পরিসংখ্যান দাঁড় করান।
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন ডুইট ওয়াশিংটন। ২৯ এপ্রিল, ২০০৫ তারিখে সেন্ট জোন্সে সফরকারী দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। তাকে কোন ওডিআইয়ে অংশগ্রহণ করার সুযোগ দেয়া হয়নি।
লিকলিকে গড়নের পেসার হিসেবে ডুইট ওয়াশিংটনকে দল নির্বাচকমণ্ডলী মার্চ ও এপ্রিল মাসে সফররত ইংল্যান্ড দলের বিপক্ষে খেলার জন্যে ওয়েস্ট ইন্ডিজ দলের সদস্যরূপে অন্তর্ভুক্ত করে। তবে, পরবর্তী মৌসুমে সফরকারী দক্ষিণ আফ্রিকার বিপক্ষে টেস্ট অভিষেকের পূর্ব-পর্যন্ত তাকে খেলানো হয়নি।
২০০৪-০৫ মৌসুমের শেষদিকে সফররত দক্ষিণ আফ্রিকা দলের বিপক্ষে সিরিজের চতুর্থ টেস্ট খেলার জন্যে তাকে মনোনীত করা হয়। সেন্ট জোন্সে অনুষ্ঠিত ঐ খেলায় ৯৩ রান খরচ করেও কোন উইকেট লাভ করতে পারেননি। ব্যাটসম্যানের উপযোগী পিচে সবমিলিয়ে ১৪৬২ রান সংগৃহীত হয় ও মাত্র ১৭ উইকেটের পতন ঘটেছিল। তন্মধ্যে, উভয় দলের আটজন ব্যাটসম্যান শতরান করে সম্মিলিতভাবে নতুন টেস্ট রেকর্ড গড়েন।
জুন ও জুলাই, ২০০৫ সালে ওয়েস্ট ইন্ডিজ এ-দলের সদস্যরূপে শ্রীলঙ্কা গমন করেন। এরপর, ঐ বছরের শেষদিকে কেএফসি কাপে জ্যামাইকার পক্ষে তিনটি খেলায় অংশ নেন। মাত্র ২২ বছর বয়সে শীর্ষ পর্যায়ের ক্রিকেট খেলা থেকে বাদ পড়েন তিনি।
নুরুজ্জামান বিশ্বাস

নুরুজ্জামান বিশ্বাস (জন্ম: ৩০ অক্টোবর ১৯৪৮) বাংলাদেশের পাবনা জেলার রাজনীতিবিদ, মুক্তিযোদ্ধা ও পাবনা-৪ (ঈশ্বরদী-আটঘরিয়া) আসনের সংসদ সদস্য।
নুরুজ্জামান ১৯৪৮ সনের ৩০ শে অক্টোবর ঈশ্বরদী উপজেলার ছলিমপুর ইউনিয়নের বরইচাড়া গ্রামে জন্মগ্রহণ করেন। তিনি ১৯৫৯ সালে বরইচাড়া প্রাথমিক বিদ্যালয় থেকে পঞ্চম শ্রেণি পাশ করেন এবং ঈশ্বরদী উপজেলার সাঁড়া মাড়োয়ারী স্কুলে ভর্তি হন।
নুরুজ্জামান বিশ্বাস ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। তিনি ২০২০ সালে পাবনা-৪ আসনে অনুষ্ঠিত উপনির্বাচনে ২ লাখ ৩৯ হাজার ৯২৪ ভোট পেয়ে জয়লাভ করে জাতীয় সংসদ সদস্য হিসেবে নির্বাচিত হন।
উল্লেখ্য, পাবনা-৪ আসনের সাবেক সংসদ সদস্য শামসুর রহমান শরীফের মৃত্যু হলে নিয়মানুযায়ী সেখানে উপনির্বাচন অনুষ্ঠিত হয় এবং নুরুজ্জামান বিশ্বাস জয়লাভ করেন৷ এছাড়াও, তিনি ঈশ্বরদী উপজেলা পরিষদের তিনবার নির্বাচিত উপজেলা চেয়ারম্যান ছিলেন। তিনি (১৯৮৪-২০০৫) পর্যন্ত ঈশ্বরদী উপজেলা আওয়ামীলীগের সাধারণ সম্পাদক হিসেবে দায়িত্ব পালন করেন। বর্তমানে তিনি পাবনা জেলা আওয়ামীলীগের সহ-সভাপতি হিসেবেও দায়িত্ব পালন করে আসছেন।
নানুম ওরু তোড়িলালি

নানুম ওরু তোড়িলালি () হচ্ছে ১৯৮৬ সালে মুক্তিপ্রাপ্ত একটি তামিল চলচ্চিত্র। চলচ্চিত্রটির কাহিনী লেখক, পরিচালক এবং প্রযোজক ছিলেন সি ভি শ্রীধর। চলচ্চিত্রটিতে নায়ক-নায়িকা হিসেবে ছিলেন কমল হাসন এবং আম্বিকা, আরো গুরুত্বপূর্ণ চরিত্রে ছিলেন জয়শঙ্কর, ভি এস রাঘব এবং দেবীকা। ১৯৮৬ সালের ১ই মে চলচ্চিত্রটি মুক্তি পেয়েছিলো।
সি ভি শ্রীধর ছিলেন চলচ্চিত্রটির মূল পরিকল্পনাকারী, তিনি ১৯৮০ সালে "শক্তি" নামের একটি চলচ্চিত্র বানানোর কথা ভেবেছিলেন, যেটা ছিলো এই চলচ্চিত্রেরই পূর্বসূরী। ১৯৭৮ সালের চলচ্চিত্র "ইলামাইল উঞ্জাল আড়ুকিরাদু"-এর সফলতার পর (পরিচালক সি ভি শ্রীধর) শ্রীধর আবার কমল হাসনকে দিয়ে একটা চলচ্চিত্র পরিচালনা করতে চাচ্ছিলেন। নায়িকা আম্বিকার সঙ্গে কমলের এটাই প্রথম চলচ্চিত্র হতে যাচ্ছিলো যদিও তার আগে "কাক্কী ছাট্টাই" তৈরি হয়ে মুক্তি পেয়ে যায়, আম্বিকা কমলের সঙ্গে সুইমস্যুট পরে আছেন - এরকম একটা আলোকচিত্র বের করেছিলেন পরিচালক শ্রীধর এই "নানুম ওরু তোড়িলালি" চলচ্চিত্রের জন্য যেটার নাম আগে তিনি "শক্তি" রাখবেন বলে ভেবেছিলেন। চলচ্চিত্রটি তৈরি করতে সময় লেগে যায় এবং শ্রীধর চলচ্চিত্রটির নাম "মিন্ডুম সূর্যোদয়া"ও রাখার কথা ভাবছিলেন। ১৯৮৬ সালের এপ্রিলে এই "নানুম ওরু তোড়িলালি"র মুক্তি পাবার কথা থাকলেও চলচ্চিত্রটি একই বছরের মে মাসে মুক্তি পায়। ঐ সময় (১৯৮৬ সালের মার্চে) তামিলনাড়ুতে নির্বাচন হচ্ছিলো আর নির্বাচনে 'দ্রাবিড় মুনেত্র কড়গম' দলটি জিতে যায়, যাদের দলের প্রতীক ছিলো 'উঠতি সূর্য' আর শ্রীধর তখন "মিন্ডুম সূর্যোদয়া" নামটি বদলে ফেলেন এবং "নানুম ওরু তোড়িলালি" রাখেন কারণ "মিন্ডুম সূর্যোদয়া" শব্দের অর্থ হচ্ছে 'উঠতি সূর্য'। ১৯৭০-এর দশকের মাঝখানদিকেও শ্রীধর এমজিআরকে নিয়ে এরূপ একটি চলচ্চিত্র বানানোর কথা ভাবলেও তা আলোর মুখ দেখেনি।
অভিনেত্রী দীপা এবং অভিনেতা রাজীব চলচ্চিত্রটির একটি কাওয়ালি গানে অভিনয় করেছিলেন।
চলচ্চিত্রটির সঙ্গীত পরিচালনা করেছিলেন ইলাইয়ারাজা। বালি ছিলেন গানগুলোর গীতিকার।
আন-নূর জামে মসজিদ, লাবুয়ান

আন-নূর জামে মসজিদ বা মসজিদ জামেক আন-নূর (বা কখনও কখনও ফেডারেল টেরিটরি অফ লাবুয়ান বা স্টেট ফেডারেল টেরিটরি অফ লাবুয়ান মসজিদ নামেও পরিচিত) হলো মালয়েশিয়ার যুক্তরাষ্ট্রীয় অঞ্চল লাবুয়ানের একমাত্র মসজিদ।
সাবাহ ইসলামিক ধর্ম কাউন্সিল (এমইউআইএস)-এর দ্বারা সাবাহ রাজ্য সরকার এই মসজিদটি নির্মাণের প্রাথমিক পর্যায় পরিচালনা করেছে। এই মসজিদটি নিকটস্থ পুরানো আরেকটি মসজিদ প্রতিস্থাপনের জন্য নির্মাণ করা হয়েছিল। ১৯৮২ সালে এই মসজিদের নির্মাণ কাজ শুরু হয়েছিল এবং ১৯৮৭ সালে সম্পন্ন হয়েছে। ১৪তম যুক্তরাষ্ট্রীয় অঞ্চল দিবসের সাথে মিল রেখে মালয়েশিয়ার অষ্টম রাজা জোহরের সুলতান ইস্কান্দার ১৯৮৮ সালের ১লা ফেব্রুয়ারি তারিখে এই মসজিদের উদ্বোধন করেছেন।
দাতো বাহারউদ্দিন আবু কাসিমের নেতৃত্বাধীন আরকিতেক জুরুবিনা বেরতিগা এই মসজিদটির স্থাপত্য নকশাটি করেছিল। এই মসজিদে ব্রুনাই মালয় স্থাপত্য উপাদানের সাথে উসমানীয় স্থাপত্যের মিশ্রণ লক্ষ্য করা যায়। এই দুইয়ের সমন্বয়ে এই নতুন মসজিদটি তৈরি করা হয়েছে, যার একটি অনন্য পরিচয় এবং সুন্দরতা রয়েছে। এই মসজিদটি উভয় পাশে একটি গম্বুজ এবং দুটি লম্বা টাওয়ারের পাশাপাশি জনসাধারণের ব্যবহারের জন্য বিভিন্ন সুযোগ-সুবিধা এবং সরঞ্জাম দ্বারা সজ্জিত; যেমন: তিনটি বক্তৃতা হল, দারুল হিকমাহ গ্রন্থাগার, প্রশাসনিক অফিস এবং একটি বিশ্রাম কক্ষ।
অ্যাশলে ডি সিলভা

অ্যাশলে ম্যাথু ডি সিলভা (; জন্ম: ৩ ডিসেম্বর, ১৯৬৩) কলম্বো এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার, আম্পায়ার ও প্রশাসক। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৮৬ থেকে ১৯৯৩ সময়কালে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন। সেন্ট যোসেফের প্রথম প্রাক্তন শিক্ষার্থী হিসেবে টেস্ট ক্রিকেটে অংশগ্রহণের কৃতিত্বের অধিকারী তিনি।
ঘরোয়া প্রথম-শ্রেণীর শ্রীলঙ্কান ক্রিকেটে কলম্বো দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে ব্যাটিং করতেন অ্যাশলে ডি সিলভা।
রোমান ক্যাথলিক পরিবারের সন্তান তিনি। কলম্বোর সেন্ট যোসেফ কলেজে পড়াশুনো করেন। চারবার সেন্টস ব্যাটলের সদস্যরূপে কলম্বোর সেন্ট পিটার্স কলেজের বিপক্ষে সাংবার্ষিক খেলেন। তন্মধ্যে, ১৯৮২ সালের শেষ খেলায় দলের অধিনায়কের দায়িত্ব পালন করেছিলেন।
১৯৮৪-৮৫ মৌসুম থেকে ১৯৯৫-৯৬ মৌসুম পর্যন্ত অ্যাশলে ডি সিলভা’র প্রথম-শ্রেণীর খেলোয়াড়ী জীবন চলমান ছিল। ঘরোয়া ক্রিকেটে বেশ অভিজ্ঞতাপুষ্ট খেলোয়াড় হিসেবে সুনাম কুড়ান। ১৯৮৪ সালে প্রথম-শ্রেণীর ক্রিকেটে প্রথমবারের মতো খেলতে নামেন। এরপর থেকে আশির দশক থেকে নব্বুইয়ের দশকের শুরুরদিক পর্যন্ত কলম্বো ক্রিকেট ক্লাবে নিয়মিতভাবে খেলতে থাকেন।
লাকস্প্রে ট্রফিতে তামিল ইউনিয়ন ক্রিকেট ও অ্যাথলেটিক ক্লাবের পক্ষে ঘরোয়া পর্যায়ের ক্রিকেটে খেলতে শুরু করেন। এরপর তিনি কলম্বো ক্রিকেট ক্লাবে চলে যান। ১৯৮৯ সালে ঐ প্রতিযোগিতাটি প্রথম-শ্রেণীর ক্রিকেটের মর্যাদা লাভকালীন তিনি খেলতে থাকেন।
সমগ্র খেলোয়াড়ী জীবনে তিনটিমাত্র টেস্ট ও চারটিমাত্র একদিনের আন্তর্জাতিকে অংশগ্রহণ করেছেন অ্যাশলে ডি সিলভা। ১৩ মার্চ, ১৯৯৩ তারিখে কলম্বোয় সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ২৭ জুলাই, ১৯৯৩ তারিখে একই মাঠে সফরকারী ভারত দলের বিপক্ষে সর্বশেষ টেস্টে অংশ নেন তিনি।
শ্রীলঙ্কা দলে মানসম্পন্ন টেস্ট উইকেট-রক্ষকের ঘাটতি থাকায় ইংল্যান্ডের বিপক্ষে একমাত্র টেস্টে অংশগ্রহণের জন্যে তার ডাক পড়ে। ঐ টেস্টে শ্রীলঙ্কা দল প্রথমবারের মতো জয়লাভের কৃতিত্ব দেখায়। তবে, তিনি খেলায় মাত্র ৯ রান, একটি ক্যাচ ও একটি স্ট্যাম্পিং করেছিলেন।
কয়েকবার কৃতিত্বের স্বাক্ষর রাখলেও ব্যাট হাতে ব্যর্থ হয়েছিলেন। কোন ইনিংসেই দুই অঙ্কের কোটা স্পর্শ করতে পারেননি অ্যাশলে ডি সিলভা। এরফলে, জাতীয় দল থেকে তাকে উপেক্ষিত হতে হয়। সর্বাধিক রান খরচে সাবেক শ্রীলঙ্কান টেস্ট ক্রিকেটারদের তালিকায় তার নাম অন্তর্ভুক্ত হয়ে যায়।
ক্রিকেট খেলা থেকে অবসর গ্রহণের পর রেফারির ভূমিকায় অবতীর্ণ হয়েছিলেন তিনি। পাশাপাশি, ২০১১ সালে লিস্ট এ ক্রিকেটের একটি খেলায় আম্পায়ারের দায়িত্ব পালন করেছিলেন।
২০১৩ সালে শ্রীলঙ্কা ক্রিকেটে ভারপ্রাপ্ত সিইও হিসেবে নিযুক্তি লাভ করেন। পরবর্তীতে, শ্রীলঙ্কা ক্রিকেটের প্রধান নির্বাহী কর্মকর্তা হিসেবে স্থায়ীভাবে দায়িত্ব পালন করছেন।
উইলেম টুয়ে ফুটবল ক্লাব

উইলেম টুয়ে (; সাধারণত উইলেম টুয়ে টিলবুর্খ অথবা উইলেম ২ নামে পরিচিত) হচ্ছে টিলবুর্খ ভিত্তিক একটি ওলন্দাজ পেশাদার ফুটবল ক্লাব। এই ক্লাবটি বর্তমানে নেদারল্যান্ডসের শীর্ষ স্তরের ফুটবল লীগ এরেডিভিজিতে খেলে। এই ক্লাবটি ১৮৯৬ সালের ১২ই আগস্ট তারিখে প্রতিষ্ঠিত হয়েছে। উইলেম টুয়ে তাদের সকল হোম ম্যাচ টিলবুর্খের কনিং উইলেম টুয়ে স্টাডিওনে খেলে থাকে; যার ধারণক্ষমতা হচ্ছে ১৪,৭০০। বর্তমানে এই ক্লাবের ম্যানেজারের দায়িত্ব পালন করছেন আড্রি কোস্টার এবং সভাপতির দায়িত্ব পালন করছেন জ্যাক বাকেন্স। ওলন্দাজ রক্ষণভাগের খেলোয়াড় জর্ডান্স পিটার্স এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, উইলেম টুয়ে এপর্যন্ত ৮টি শিরোপা জয়লাভ করেছে; যার মধ্যে ৩টি এরেডিভিজি শিরোপা, ৩টি ইরস্টে ডিভিজি শিরোপা, ২টি টুয়েডে ডিভিজি শিরোপা রয়েছে।
আল কাশশাফ

তাফসীর আল-কাশশাফ একটি দ্বাদশ শতাব্দীতে লিখিত আল জামাখশারি রচিত একটি জনপ্রিয় তাফসির। সব বড় বিদ্বানগণের দ্বারা এটি একটি প্রাথমিক উৎস হিসেবেবিবেচিত, এটি গভীর ভাষাগত বিশ্লেষণ, কুরআন ঘোষণার আধিপত্যের বিস্তার এবং কুরআন সাহিত্যের উপাদানগুলি এবং আলংকারিক বক্তৃতা ব্যবহার করে অর্থ প্রকাশ করার জন্য যে পদ্ধতি ব্যবহার করে তা উপস্থাপনের জন্য বিখ্যাত। তবে মুতাজিলাহ দার্শনিক দৃষ্টিভঙ্গির অন্তর্ভুক্তির জন্য এটি সমালোচিত।
তাফসীরের রচয়িতা আল-জামাখশারি দৃঢ়ভাবে জোর দিয়েছিলেন যে মুতাজিলাহ সম্প্রদায়ের আলেমদের নিজস্ব ভিত্তিক তাফসির থাকা উচিত। সুতরাং, তিনি মক্কায় অবস্থানকালে ইমর এবল-হাসান ওব্ন বাহাসর দ্বারা বিশ্বাসী হওয়ার পরে ১১২৩ সালে তাঁর ভাষ্য রচনা শুরু করেছিলেন এবং দু'বছরের মধ্যে এটি শেষ করেছিলেন। তিনি নিজেই বলেছিলেন যে অল্প সময়ে এ জাতীয় গ্রন্থ রচনা করা আল্লাহর আশীর্বাদ। তার গবেষণার সময়, তিনি বহু পুরানো রচনাগুলি এবং ভাষ্যগুলি উল্লেখ করেছিলেন, বিশেষত জেক্যাকের মিন'ল-কুরান, যা তার কাজের ভিত্তি গঠন করে।
তার উপস্থাপনায় তিনি উল্লেখ করেছেন যে কুরআন সম্পর্কে মন্তব্য করা একটি চ্যালেঞ্জিং এবং কঠিন প্রচেষ্টা; এবং এটি করতে আগ্রহী যে কোনও মুফাসসিরের অবশ্যই সমালোচনামূলক চিন্তাভাবনা, অধ্যয়নের একটি অত্যন্ত সুশৃঙ্খল পদ্ধতি এবং সাধারণ একাডেমিক দক্ষতার পাশাপাশি আরবী ভাষা, সাহিত্য, বাগ্মিতা এবং সংস্কৃতি সম্পর্কে গভীর জ্ঞান থাকতে হবে। মন্তব্যগুলি অনেকগুলি হাদিস (যদিও এই বর্ণনাগুলির একমাত্র উৎসই সহিহ মুসলিম) এবং আরবি কবিতার পুরানো বিবরণ সহ যুক্তিযুক্ত ও আখ্যানগুলির মিশ্রণ। প্রতিটি শব্দের একটি খুব মার্জিত বিশ্লেষণ পুরো ভাষ্য জুড়েই করা হয়, যখন রূপক ভাবগুলি ভেঙে দেওয়া হয় এবং যেখানে প্রয়োজন সেখানে উপযুক্ত ক্বিরাআত বেছে নেওয়া হয়। বাতিল উত্তরগুলি তাদের উত্তরসূরিদের সাথে নির্দেশিত হয়। ইসলামী আইনশাসন সংবলিত আয়াতগুলি হানাফী আইনশাস্ত্র অনুসারে নির্ধারণ করা হয়। বিপরীত বলে মনে হচ্ছে যে আয়াতগুলি পুনরায় মিলিত হয়েছে। কিছু পুরানো মন্তব্য (বিশেষত সুফি উৎস সম্পর্কে) সমালোচনা করে।
আল-জামাখশারির ব্যাখ্যার অন্যতম সমালোচিত দিক হল মুতাজিলা দৃষ্টিভঙ্গি অনুসারে তাঁর কুরআনের আয়াতসমূহের রূপান্তর। আল-জামাখশারি তাঁর দৃষ্টিভঙ্গির সাথে মুহকাম (অনমনীয়) এবং যেগুলি মুতাশবীহ (রূপক) হিসেবে অভিহিত করেছেন, তা ব্যাখ্যা করেছেন এবং কিছু আয়াতের আপাত অর্থ ত্যাগ করেছেন।
বইটির কমপক্ষে তিনটি বিভিন্ন সংস্করণ রয়েছে। ইবনে হিশাম নাহভী কিছু শব্দকে কিছু অর্থ দিয়ে কিছু ত্রুটি অনুমান করেছিলেন, বইয়ের নিজস্ব সংস্করণে সেগুলি সংশোধন করেছিলেন।
আইএনএস সিন্ধুকীর্তি (এস৬১)

আইএনএস সিন্ধুকীর্তি (সিন্ধুঘোষ-শ্রেণি) ভারতীয় নৌবাহিনী ডিজেল-বৈদ্যুতিন ডুবোজাহাজ। এটি সোভিয়েত ইউনিয়নের অ্যাডমিরাল্টি শিপইয়ার্ড এবং সেবম্যাশে নির্মিত হয়।
১৯৮৯ সালের ৯ ডিসেম্বর, রামদাস দ্বারা কমিশন আদেশে স্বাক্ষর করার মধ্যদিয়ে সিন্ধুকীর্তি সোভিয়েত ইউনিয়নে কমিশন লাভ করে। ২০০৬ সালের জুন থেকে বিশাখাপত্তনমের হিন্দুস্তান শিপইয়ার্ডে দীর্ঘমেয়াদী "মেরামত " করা হয়। সংস্করণটি ৩ বছরে শেষ হওয়ার কথা ছিল, তবে ধারাবাহিক ভাবে বিলম্বের কারণে ডুবোজাহাজের প্রত্যাবর্তন স্থগিত করা হয়। অয়ুকালের এক তৃতীয়াংশ মেরামতির জন্য কাটিয়ে, অবশেষে ২৩ শে মে ২০১৫ সালে পরিষেবায় ফিরে আসে।
সিন্ধুকীর্তির দৈর্ঘ্য ৭২.৬ মিটার (২৩৮ ফুট), জাহাজের সবচেয়ে প্রস্থ অংশ ৯.৯ মিটার (৩২ ফুট) এবং গভীরতা বা খসড়া ৬.৫ মিটার (২১ ফুট)।
আইএনএস সিন্ধুকীর্তি ১৯৮৯ সালের ৯ ডিসেম্বর কানন রামদাস দ্বারা কমিশন লাভ করে। এটি দশটি সিন্ধুঘোষ-শ্রেণির ডুবোজাহাজের মধ্যে সপ্তম।
ফুটবল ক্লাব উট্রেখট‌

ফুটবল ক্লাব উট্রেখট‌ (সাধারণত এফসি উট্রেখট‌ () নামে পরিচিত) হচ্ছে ইউট্রেখট‌ ভিত্তিক একটি ওলন্দাজ পেশাদার ফুটবল ক্লাব। এই ক্লাবটি বর্তমানে নেদারল্যান্ডসের শীর্ষ স্তরের ফুটবল লীগ এরেডিভিজিতে খেলে। এই ক্লাবটি ১৯৭০ সালের ১লা জুলাই তারিখে প্রতিষ্ঠিত হয়েছে। এফসি উট্রেখট‌ তাদের সকল হোম ম্যাচ ইউট্রেখট‌ের স্টাডিওন খালখেনভার্টে খেলে থাকে; যার ধারণক্ষমতা হচ্ছে ২৩,৭৫০। বর্তমানে এই ক্লাবের ম্যানেজারের দায়িত্ব পালন করছেন জন ভান ডেন ব্রম এবং সভাপতির দায়িত্ব পালন করছেন পল ভেরহুফ। ওলন্দাজ রক্ষণভাগের খেলোয়াড় উইলেন জানসেন এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, এফসি উট্রেখট‌ এপর্যন্ত ৫টি শিরোপা জয়লাভ করেছে; যার মধ্যে ১টি এরেডিভিজি শিরোপা, ৩টি কেএনভিবি কাপ শিরোপা এবং ১টি ইয়োহান ক্রুইফ শিল্ড শিরোপা রয়েছে।
এসবিভি ভিতেসে

এসবিভি ভিতেসে (সাধারণত স্টিচিং বেটাল্ড ভুটাল ভিতেসে, ভিতেসে আর্নেম অথবা শুধুমাত্র ভিতেসে () নামে পরিচিত) হচ্ছে আর্নেম ভিত্তিক একটি ওলন্দাজ পেশাদার ফুটবল ক্লাব। এই ক্লাবটি বর্তমানে নেদারল্যান্ডসের শীর্ষ স্তরের ফুটবল লীগ এরেডিভিজিতে খেলে। এই ক্লাবটি ১৮৯২ সালের ১৪ই মে তারিখে প্রতিষ্ঠিত হয়েছে। ভিতেসে তাদের সকল হোম ম্যাচ আর্নেমের খেলরেডোমে খেলে থাকে; যার ধারণক্ষমতা হচ্ছে ২১,২৪৮। বর্তমানে এই ক্লাবের ম্যানেজারের দায়িত্ব পালন করছেন এডওয়ার্ড স্টুরিং এবং সভাপতির দায়িত্ব পালন করছেন ইয়েভগেনি মেরকেল। ওলন্দাজ মধ্যমাঠের খেলোয়াড় ব্রায়ান লিনসেন এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, ভিতেসে এপর্যন্ত ৪টি শিরোপা জয়লাভ করেছে; যার মধ্যে ২টি ইরস্টে ডিভিজি শিরোপা, ১টি টুয়েডে ডিভিজি, ১টি কেএনভিবি কাপ শিরোপা রয়েছে। ইউরোপীয় এবং আন্তর্জাতিক প্রতিযোগিতায়, ভিতেসে-এ সবচেয়ে বড় সাফল্য হচ্ছে ১৯৯০–৯১ এবং ১৯৯২–৯৩ উয়েফা কাপের কোয়ার্টার ফাইনালে পৌঁছানো।
হেরাক্লেস আলমেলো

হেরাক্লেস আলমেলো (সাধারণত শুধুমাত্র আলমেলো () নামে পরিচিত) হচ্ছে আলমেলো ভিত্তিক একটি ওলন্দাজ পেশাদার ফুটবল ক্লাব। এই ক্লাবটি বর্তমানে নেদারল্যান্ডসের শীর্ষ স্তরের ফুটবল লীগ এরেডিভিজিতে খেলে। এই ক্লাবটি ১৯০৩ সালে প্রতিষ্ঠিত হয়েছে। হেরাক্লেস আলমেলো তাদের সকল হোম ম্যাচ আলমেলোর এরভে আসিটোতে খেলে থাকে; যার ধারণক্ষমতা হচ্ছে ১২,০৮০। বর্তমানে এই ক্লাবের ম্যানেজারের দায়িত্ব পালন করছেন ফ্রাঙ্ক ভরমুট এবং সভাপতির দায়িত্ব পালন করছেন হান্স ব্রেডেউড। ওলন্দাজ রক্ষণভাগের খেলোয়াড় রবিন প্রপার এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, হেরাক্লেস আলমেলো এপর্যন্ত ৪টি শিরোপা জয়লাভ করেছে; যার মধ্যে ২টি এরেডিভিজি শিরোপা এবং ২টি ইরস্টে ডিভিজি শিরোপা রয়েছে।
ফুটবল ক্লাব খ্রোনিঙেন

ফুটবল ক্লাব খ্রোনিঙেন (সাধারণত এফসি খ্রোনিঙেন () নামে পরিচিত) হচ্ছে খ্রোনিঙেন ভিত্তিক একটি ওলন্দাজ পেশাদার ফুটবল ক্লাব। এই ক্লাবটি বর্তমানে নেদারল্যান্ডসের শীর্ষ স্তরের ফুটবল লীগ এরেডিভিজিতে খেলে। এই ক্লাবটি ১৯১৫ সালে প্রতিষ্ঠিত হয়েছে। খ্রোনিঙেন তাদের সকল হোম ম্যাচ খ্রোনিঙেনের ইউরোবর্খে খেলে থাকে; যার ধারণক্ষমতা হচ্ছে ২২,৫৭৯। বর্তমানে এই ক্লাবের ম্যানেজারের দায়িত্ব পালন করছেন ড্যানি বাউশ এবং সভাপতির দায়িত্ব পালন করছেন বের্ট মিডেল। ওলন্দাজ রক্ষণভাগের খেলোয়াড় মাইক টে ভিরিক এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, খ্রোনিঙেন এপর্যন্ত ৩টি শিরোপা জয়লাভ করেছে; যার মধ্যে ২টি এরেডিভিজি শিরোপা, ১টি কেএনভিবি কাপ শিরোপা রয়েছে।
স্পোর্টস ক্লাব হেরেনভেন

স্পোর্টস ক্লাব হেরেনভেন (; সাধারণত এসসি হেরেনভেন অথবা শুধুমাত্র হেরেনভেন () নামে পরিচিত) হচ্ছে হেরেনভেন ভিত্তিক একটি ওলন্দাজ পেশাদার ফুটবল ক্লাব। এই ক্লাবটি বর্তমানে নেদারল্যান্ডসের শীর্ষ স্তরের ফুটবল লীগ এরেডিভিজিতে খেলে। এই ক্লাবটি ১৯২০ সালের ২০শে জুলাই তারিখে প্রতিষ্ঠিত হয়েছে। হেরেনভেন তাদের সকল হোম ম্যাচ হেরেনভেনের আবে লেন্সট্রা স্টাডিওনে খেলে থাকে; যার ধারণক্ষমতা হচ্ছে ২৬,৪০০। বর্তমানে এই ক্লাবের ম্যানেজারের দায়িত্ব পালন করছেন জনি জানসেন এবং সভাপতির দায়িত্ব পালন করছেন কেস রোজেমন্ড। ওলন্দাজ মধ্যমাঠের খেলোয়াড় হিশাম ফাইক এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, হেরেনভেন এপর্যন্ত ৩টি শিরোপা জয়লাভ করেছে; যার মধ্যে ১টি এরেডিভিজি শিরোপা, ১টি টুয়েডে ডিভিজি এবং ১টি কেএনভিবি কাপ শিরোপা রয়েছে।
আজিজুল হক মোল্লা

আজিজুল হক মোল্লা (৪ জানুয়ারি ১৯৩৩ - ১০ এপ্রিল ১৯৯৪) বাংলাদেশের বগুড়া জেলার রাজনীতিবিদ বগুড়া-৪ (কাহালু-নন্দীগ্রাম) আসনের সাবেক সংসদ সদস্য। বগুড়া পৌরসভার সাবেক চেয়ারম্যান, তৎকালীন বগুড়া জেলা গভর্নর এবং রূপালী ব্যাংকের চেয়ারম্যান।
আজিজুল হক মোল্লা ৪ জানুয়ারি, ১৯৩৩ সালে বগুড়া জেলার কাহালু উপজেলার দেওগ্রামে জন্মগ্রহণ করেন। তার ছেলে জিয়াউল হক মোল্লা বগুড়া-৪ আসনের সাবেক সংসদ সদস্য।
আজিজুল হক মোল্লা বিএনপির যুগ্ম মহাসচিব ছিলেন। তিনি ১৯৯১ সালের পঞ্চম জাতীয় সংসদ নির্বাচনে বাংলাদেশ জাতীয়তাবাদী দলের মনোনয়ন নিয়ে সংসদ সদস্য নির্বাচিত হয়েছিলেন।
তিনি বগুড়া পৌরসভার সাবেক চেয়ারম্যান, তৎকালীন বগুড়া জেলা গভর্নর এবং রূপালী ব্যাংকের চেয়ারম্যান।
আজিজুল হক মোল্লা ১০ এপ্রিল ১৯৯৩ সালে মৃত্যু বরণ করেন।
জেনেভা মসজিদ

জেনেভা মসজিদ () সুইজারল্যান্ডের জেনেভায় অবস্থিত বৃহত্তম মসজিদ। এটি সৌদি-ভিত্তিক প্রতিষ্ঠান মুসলিম ওয়ার্ল্ড লীগের আর্থিক সহায়তায় ১৯৭৮ সালে নির্মাণ করা হয়েছে।
এই মসজিদটি সৌদি আরব বাদশাহ খালিদ বিন আব্দুল আজিজ ও সুইস কনফেডারেশনের সভাপতি উইল রিটসার্ড উদ্বোধন করেছেন। এটি সুইজারল্যান্ডের সবচেয়ে বড় মসজিদ। এই মসজিদে ১,৫০০ লোক একসাথে উপাসনা করতে পারে। এই মসজিদটি জেনেভা ইসলামিক কালচারাল ফাউন্ডেশন দ্বারা পরিচালিত। ইয়াহিয়া বাসালামাহ এই মসজিদে ইমামের দায়িত্ব পালন করছেন।
২০১৫ সালে, "ট্রিবিউন ডি জেনেভ" পত্রিকা থেকে প্রকাশিত হয়েছে যে ২০ জন ইসলামিক উগ্রপন্থী বেশ কয়েক মাস ধরে এই মসজিদে অংশ নিয়েছিল, যাদের মধ্যে দু'জন সিরিয়ার যুদ্ধে লড়াইয়ের জন্য ভ্রমণ করেছিল বলে অভিযোগ রয়েছে।
২০১৭ সালের নভেম্বর মাসে, মুসলিম ওয়ার্ল্ড লিগের সেক্রেটারি জেনারেল মুহাম্মদ বিন আবদুল করিম ইসা বলেছিলেন যে তিনি জেনেভার ইসলামিক কালচারাল ফাউন্ডেশনের একটি নতুন বোর্ড গঠন করবেন এবং সেই দুই মসজিদ কর্মীকে (যারা ২০১২ সাল থেকে "ফিচ এস" নামে পরিচিত সন্ত্রাসবিরোধী ব্যাকলিস্টে স্থান পেয়েছেন) তাদের পদ থেকে সরিয়ে দেওয়া হবে।
কেনেথ উইশার্ট

কেনেথ লেসলি কেন উইশার্ট (; জন্ম: ২৮ নভেম্বর, ১৯০৮ - মৃত্যু: ১৮ অক্টোবর, ১৯৭২) লন্ডনে জন্মগ্রহণকারী ইংরেজ বংশোদ্ভূত ওয়েস্ট ইন্ডিয়ান আন্তর্জাতিক ক্রিকেটার ও প্রশাসক ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৩৫ সালে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে ব্রিটিশ গায়ানা দলের প্রতিনিধিত্ব করেন কেন উইশার্ট নামে পরিচিত কেনেথ উইশার্ট। দলে তিনি মূলতঃ বামহাতি ব্যাটসম্যান হিসেবে খেলতেন।
লন্ডনে জন্মগ্রহণকারী কেনেথ উইশার্ট জর্জটাউনের স্বাস্থ্যবিভাগীয় প্রথম চিকিৎসা কর্মকর্তার দ্বিতীয় সন্তান ছিলেন। জর্জটাউনের কুইন্স কলেজে অধ্যয়ন করেন। উদ্বোধনী ব্যাটসম্যান হিসেবে পর্যাপ্ত জ্ঞানের অধিকারী ছিলেন। ১৯২৮-২৯ মৌসুম থেকে ১৯৪৬-৪৭ মৌসুম পর্যন্ত কেনেথ উইশার্টের প্রথম-শ্রেণীর খেলোয়াড়ী জীবন চলমান ছিল।
১৯২৯-৩০ মৌসুমে সফররত ইংরেজ দলের বিপক্ষে ব্রিটিশ গায়ানার সদস্যরূপে উপর্যুপরী দুই খেলায় ৮৮ ও ৭৭ রান তুলেন। তবে, টেস্ট খেলায় অংশগ্রহণের জন্যে তাকে ১৯৩৪-৩৫ মৌসুমে ইংল্যান্ড দলের ক্যারিবীয় অঞ্চলে আগমন পর্যন্ত অপেক্ষার প্রহর গুণতে হয়েছিল।
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন কেনেথ উইশার্ট। ১৪ ফেব্রুয়ারি, ১৯৩৫ তারিখে জর্জটাউনে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
১৯৩৫ সালে জর্জটাউনে অনুষ্ঠিত টেস্টে ওয়েস্ট ইন্ডিজের সদস্যরূপে খেলেন। আর. ই. এস. ওয়াটের নেতৃত্বাধীন ইংল্যান্ড দলের বিপক্ষে ঐ টেস্টের প্রথম ইনিংসে দলীয় সংগ্রহ ১৮৪ রানের মধ্যে তার সংগ্রহ ছিল ৫২। রান আউটে বিদেয় নেন তিনি। দ্বিতীয় ইনিংসে তিনি শূন্য রানে বব ওয়াটের বলে এলবিডব্লিউ’র মাধ্যমে বিদেয় হন। কিন্তু, ঐ সময়ে দল গঠনের নীতিমালায় টেস্ট দলে ছয় জন ও বাদ-বাকীদেরকে সংশ্লিষ্ট অঞ্চলের খেলোয়াড়দের নিয়ে একাদশ গঠনের কারণে তাকে আর ওয়েস্ট ইন্ডিজ দলে খেলতে দেখা যায়নি। তবে, ক্রিকেটবোদ্ধাদের ধারণা যে, তিনি পাঁচ বছর পূর্বেই তার স্বর্ণালী সময় ফেলে রেখে এসেছেন।
ক্রিকেট খেলা থেকে অবসর গ্রহণের পর প্রশাসকত্বের দিকে ধাবিত হন। অনেকগুলো বছর ওয়েস্ট ইন্ডিজ ক্রিকেটের অন্যতম শীর্ষস্থানীয় প্রশাসকের ভূমিকায় অবতীর্ণ হন। গায়ানার প্রতিনিধি হিসেবে ওয়েস্ট ইন্ডিজ বোর্ডের সদস্য ছিলেন। ১৯৪৯ থেকে ১৯৭২ সালের শুরুতে অবসর গ্রহণের পূর্ব-পর্যন্ত এ দায়িত্ব পালন করেন। ১৯৬০-এর দশকের শুরুতে সংক্ষিপ্তকালের জন্যে বোর্ডের সম্পাদক ছিলেন। মৃত্যুকালীন গায়ানা সিএ’র সভাপতি ছিলেন। দৃশ্যতঃ মর্যাদাপূর্ণ জর্জটাউন সিসি-সহ বোর্দার টেস্ট ক্রিকেট মাঠের কর্তৃত্ব তার নিয়ন্ত্রণে ছিল।
গায়ানীয় ব্যবসায়িক জগতে শীর্ষস্থানীয় ব্যক্তিত্বে পরিণত হন। কনিষ্ঠ কেরানি থেকে বুকার্স থেকে অবসর গ্রহণের পূর্বে নির্বাহী পরিচালকের দায়িত্বে ছিলেন। ১৮ অক্টোবর, ১৯৭২ তারিখে ৬৩ বছর বয়সে ডেমেরারার জর্জটাউন এলাকায় কেনেথ উইশার্টের দেহাবসান ঘটে।
নেগেরি সেম্বিলান রাজ্য মসজিদ

নেজেরি সেম্বিলান রাজ্য মসজিদ নেজেরি সেম্বিলনের রাজ্যেরর একটি মসজিদ। এটি মালয়েশিয়ার সেরেম্বানে লেক বাগানের কাছে জালান দাতুক হামজাহে অবস্থিত।
মসজিদটি ১৯৬৫ থেকে ১৯৬৭ সালের মধ্যে নির্মিত হয়েছিল। এই মসজিদটি আনুষ্ঠানিকভাবে ১৯৬৭ সালের ২৪ নভেম্বর নেগেরি সেম্বিলানের প্রয়াত ইয়াং ডি-পের্টুয়ান বেসার, আলমারহুম তুয়ানকু জাফর ইবনি আলমারহুম তুয়ানকু আবদুল রহমানের দ্বারা অনুষ্ঠানিকক ভাবে খোলা হয়েছিল।
স্থাপত্য নকশা করেছেন দত্ত বাহারউদ্দিন আবু কাসিমের নেতৃত্বে আরকিটেক জুড়ুবিনা বার্তিগা এবং পরামর্শক প্রকৌশলী ছিলেন ওভে-অরূপ ডান রাকান-রাকন। এর স্থাপত্যটি আধুনিকতাবাদী এবং মিনাঙ্গকাবাউ শৈলীর সংমিশ্রণ।
মাহমুদ মসজিদ, জুরিখ

মাহমুদ মসজিদ () জার্মানির জুরিখের ফোর্শস্ট্রাসে অবস্থিত একটি মসজিদ। এটি আহমদিয়া মুসলিম সম্প্রদায়ের মালিকানাধীন এবং তাদের দ্বারাই পরিচালিত। এই মসজিদে একটি মিনার রয়েছে, এর নবনির্মাণ সুইজারল্যান্ড জনগনের ভোটের মাধ্যমে নিষিদ্ধ করা হয়েছে।
১৯৬২ সালের ২৫শে আগস্ট তারিখে আহমদিয়া আন্দোলনের প্রতিষ্ঠাতা মির্জা গোলাম আহমদের কন্যা আমাতুল হাফিজ বেগম এর ভিত্তি প্রস্তর স্থাপন করেছিলেন। ১৯৬৩ সালের জুন মাসে স্যার মুহাম্মদ জাফরুল্লাহ খান এবং জুরিখের সিটি-প্রেসিডেন্ট, এমিল ল্যান্ডল্টের উপস্থিতিতে এই মসজিদটি উদ্বোধন করা হয়।
১৯৬২ সালের জুন থেকে ১৯৭৫ সালের জানুয়ারি পর্যন্ত এই মিশনের নেতৃত্বে ছিলেন মোশতাক আহমদ বাজওয়া।
সাবাহ রাজ্য মসজিদ

সাবাহ রাজ্য মসজিদ (এছাড়াও মসজিদ নেগ্রি সাবাহ নামে পরিচিত) হচ্ছে মালয়েশিয়ার সাবাহ রাজ্যের কেন্দ্রীয় মসজিদ। জালান মাত সাল্লেহ এবং জালান তঙ্কু আবদুল রহমানের নিকটস্থ সেমবুলানে এটি অবস্থিত।
১৯৭০ সালে এর নির্মাণকাজ শুরু হয়েছিল এবং ১৯৭৫ সালে সম্পন্ন হয়েছে। স্থাপত্য নকশাটি দিতো বাহারউদ্দিন আবু কাসিমের নেতৃত্বে আরকিটেক জুড়ুবিনা বার্তিগা করেছিলেন। মসজিদটি আনুষ্ঠানিকভাবে ১৯৭৭ সালের ২৮শে জুন ক্যালানটানের সুলতান ইয়াহিয়া পেট্রা ষষ্ঠ ইয়াং ডি-পের্টুয়ান আগং দ্বারা উদ্বোধন করা হয়েছে।
সাবাহ রাজ্যের মাজার মসজিদটির নিকটে অবস্থিত। ১৯৭৬ সালের জুন মাসে ডাবল সিক্স ট্র্যাজেডি বিমান দুর্ঘটনায় মারা যাওয়া সাবাহের মুখ্যমন্ত্রী টুন ফুয়াদ স্টিফেনস প্রথম ব্যক্তি হিসেবে এই সমাধিতে শায়িত হন।
মোহাম্মদ নূহ ফাউন্ডেশন মসজিদ

মোহাম্মদ নূহ ফাউন্ডেশন মসজিদ ( বা "মসজিদ ইয়াসান মোহাম্মদ নূহ") হলো মালয়েশিয়ার পাহাংয়ের গেন্তিং হাইল্যান্ডসে অবস্থিত একমাত্র মসজিদ।
১৯৮১ সালে এই মসজিদটি উদ্বোধন করা হয়েছে। গেন্তিং হাইল্যান্ডসে ভ্রমণকারীদের জন্য বিশ্রাম গ্রহণ করা পাশাপাশি মুসলমানদের নামাজ পড়ার স্থান হিসেবে ব্যবহার করা হয়। মালয়েশিয়ার রাজনীতিবিদ এবং গেন্তিং হাইল্যান্ডসের অন্যতম প্রতিষ্ঠাতা তান শ্রী মোহাম্মদ নূহের নামে এই মসজিদের নামকরণ করা হয়েছে।
আবদুল হামিদ মসজিদ

মসজিদ আবদুল হামিদ কাম্পং পাসিরান (আরবি: مسجد عبدالحميد كامڤوڠ ڤاسيرن; এছাড়াও আবদুল হামিদ কাম্পং পাসিরান মসজিদ) সিঙ্গাপুরের নভেনায় অবস্থিত একটি মসজিদ। একটি সুরাউ প্রতিস্থাপনের জন্য কাম্পং পাসিরান নামে পরিচিত একটি অঞ্চলে ১৯৩২ সালে এই নির্মাণ করা হয়েছে। নিউটন এবং নভেনা এলাকার পেশাজীবীরা এখানে নামাজ পড়েন। প্রায় ৫০০ লোকের ধারণক্ষমতা সম্পন্ন এই মসজিদে সপ্তাহে দু'বার করে ইসলামিক শিক্ষা প্রদান করা হয়।
এই মসজিদটি নভেনা এমআরটি স্টেশনের নিকটেই অবস্থিত।
স্পার্টা রটার্ডাম

স্পার্টা রটার্ডাম (; সাধারণত শুধুমাত্র রটার্ডাম () নামে পরিচিত) হচ্ছে রটার্ডাম ভিত্তিক একটি ওলন্দাজ পেশাদার ফুটবল ক্লাব। এই ক্লাবটি বর্তমানে নেদারল্যান্ডসের শীর্ষ স্তরের ফুটবল লীগ এরেডিভিজিতে খেলে। এই ক্লাবটি ১৯৮৮ সালের ১লা এপ্রিল তারিখে প্রতিষ্ঠিত হয়েছে। স্পার্টা রটার্ডাম তাদের সকল হোম ম্যাচ রটার্ডামের হেট কাস্টিলে খেলে থাকে; যার ধারণক্ষমতা হচ্ছে ১১,৯২৬। বর্তমানে এই ক্লাবের ম্যানেজারের দায়িত্ব পালন করছেন হেঙ্ক ফ্র্যাসার এবং সভাপতির দায়িত্ব পালন করছেন লেও রাইস। ওলন্দাজ মধ্যমাঠের খেলোয়াড় আদিল আউয়াসার এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, স্পার্টা রটার্ডাম এপর্যন্ত ২০টি শিরোপা জয়লাভ করেছে; যার মধ্যে ৬টি এরেডিভিজি শিরোপা, ১টি ইরস্টে ডিভিজি শিরোপা, ১০টি ইরস্টে ক্লাসে, ৩টি কেএনভিবি কাপ শিরোপা রয়েছে।
আহমদ মসজিদ

মসজিদ আহমদ (জাবি: মসজিদ আহমাদ; মালয় ভাষায়, আহমদ মসজিদটি দক্ষিণ বুওনা ভিস্তা রোড এবং লোরং সারহাদের সংযোগস্থলে সিঙ্গাপুর একটি মসজিদ, মূলত ১৯৩৪ সালে একটি জমির টুকরোতে নির্মিত একটি কাম্পুং মসজিদ। একজন মিঃ আহমত ইয়াহিয়া দ্বারা মসজিদটি উন্নততর সুযোগ-সুবিধাসমূহের সাথে পুনর্নির্মাণ করা হয়েছে।এটি আশেপাশের বাসিন্দা ও শ্রমিকরা নামাজ আদায় করে করে।
আহমেদ ইব্রাহিম মসজিদ

মসজিদ আহমদ ইব্রাহিম, বা আহমদ ইব্রাহিম মসজিদ সিঙ্গাপুরের সেমবাওয়ান রোডের জালান উলু স্লেটারে এবং স্প্রিংসাইড হাউজিং এস্টেটের সামনে অবস্থিত একটি মসজিদ ।
মসজিদ আহমদ ইব্রাহিম ১৯৫৫ সালে অস্থায়ী পেশা লাইসেন্সের (টিওএল) অধীনে একটি জমিতে নির্মাণ করা হয় । এটি তখন সুরউ নি সুন জালান উলু স্লেটার নামে পরিচিত ছিল এবং এর প্রথম ইমাম ছিলেন ইমাম এইচ কে কাতসির।
১৯৫৯ সালে সেমবাওয়ান নী সুন এবং শ্রমমন্ত্রী সংসদ সদস্য আহমদ বিন ইব্রাহিম, সুরয়ের মসজিদ উন্নতিতে সহায়তা করেছিলেন। ১৯৬৯ সালে, এই অঞ্চলে মুসলিমদের সংখ্যা বৃদ্ধি পায় এবং সুরু মসজিদের উন্নীত করা হয়। ১৯৬৯ সালের পরেই প্রথম জুমার নামাজ অনুষ্ঠিত হয়েছিল। বছরের পর বছর ধরে এই মসজিদে আরও বিভিন্ন উন্নতিমূলক কাজ করা হয়েছে। এই উন্নতির জন্যে যার ফলে প্রায় এক হাজার মানুষ এই মসজিদে নামাজ পড়তে পারে।
ফুটবল ক্লাব এমেন

ফুটবল ক্লাব এমেন (সাধারণত এফসি এমেন অথবা শুধুমাত্র এমেন () নামে পরিচিত) হচ্ছে এমেন ভিত্তিক একটি ওলন্দাজ পেশাদার ফুটবল ক্লাব। এই ক্লাবটি বর্তমানে নেদারল্যান্ডসের শীর্ষ স্তরের ফুটবল লীগ এরেডিভিজিতে খেলে। এই ক্লাবটি ১৯২৫ সালের ২১ আগস্ট তারিখে প্রতিষ্ঠিত হয়েছে। এমেন তাদের সকল হোম ম্যাচ এমেনের ডে উড মিরডেইকে খেলে থাকে; যার ধারণক্ষমতা হচ্ছে ৮,৬০০। বর্তমানে এই ক্লাবের ম্যানেজারের দায়িত্ব পালন করছেন ডিক লুকিন। ওলন্দাজ আক্রমণভাগের খেলোয়াড় আঙ্কো ইয়ানসেন এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, এমেনের সবচেয়ে বড় সফলতা হচ্ছে ১৯৮৯–৯০ এবং ১৯৯৮–৯৯ কেএনভিবি কাপের সেমি ফাইনালে পৌঁছানো।
মালাক্কা প্রণালী মসজিদ

মালাক্কা প্রণালী মসজিদ ( বা "মসজিদ সেলাত মালাক্কা") মালয়েশিয়ার মালাক্কার মানবসৃষ্ট মালাক্কা দ্বীপে অবস্থিত একটি মসজিদ। এই মসজিদটির নির্মাণ ব্যয় হয় প্রায় ১০ মিলিয়ন মালয়েশীয় রিংগিত।
২০০৬ সালের ২৪শে নভেম্বর তারিখে মালয়েশিয়ার তৎকালীন রাজা (ইয়াং দি-পার্তুয়ান আগোং) তুয়ানকু সৈয়দ সিরাজউদ্দিন সৈয়দ পুত্র জামাল্লালাইল এক উদ্বোধনী অনুষ্ঠানের মাধ্যমে ই মসজিদের উদ্বোধন করেছেন।
মধ্যপ্রাচ্য এবং মালয় কারুশিল্পের মিশ্রণ ব্যবহার করে এই মসজিদটি নির্মাণ করা হয়েছে। পানির স্তর বেশি হলে মসজিদটিকে ভাসমান কাঠামোর মতো দেখায়। এই মসজিদে দুটি ছেদকৃত খিলান আছে, যেগুলো প্রধান প্রবেশপথের দিকে যাওয়ার রাস্তা নির্দেশ করে। খিলানের মাঝখানের জায়গাগুলো দাগযুক্ত কাচ দিয়া পূর্ণ। এই মসজিদে একটি ৩০ মিটার উচ্চ মিনার রয়েছে, যা বাতিঘর হিসেবেও ব্যবহৃত হয়।
কিরীদাম (২০০৭-এর চলচ্চিত্র)

কিরীদাম () হচ্ছে ২০০৭ সালে মুক্তিপ্রাপ্ত একটি তামিল চলচ্চিত্র যেটির পরিচালক ছিলেন এ. এল. বিজয়, বিজয় পরিচালিত এটিই ছিলো প্রথম চলচ্চিত্র। চলচ্চিত্রটির কাহিনী বিজয় ১৯৮৯ সালের একই নামের একটি মালয়ালম চলচ্চিত্র থেকে নিয়েছিলেন। এই চলচ্চিত্রটিতে নায়ক-নায়িকা ছিলেন অজিত কুমার এবং তৃষা কৃষ্ণন, এছাড়াও ছিলেন রাজকিরণ, সারান্য পোনভান্নান, বিবেক, অজয় এবং সান্ত্বনম। জি. ভি. প্রকাশ কুমার ছিলেন চলচ্চিত্রটির সঙ্গীত পরিচালক, চিত্রগ্রহণের দায়িত্বে ছিলেন তিরু। ২০০৭ সালের ২০শে জুলাই চলচ্চিত্রটি মুক্তি পায় এবং মোটামুটি ব্যবসাসফলতা অর্জন করে। এই চলচ্চিত্রটির তেলুগু সংস্করণের (অনুবাদ করা) নাম ছিলো 'পূর্ণ মার্কেট'।
২০০৬ সালের সেপ্টেম্বর মাসে চলচ্চিত্রটি নির্মাণের ঘোষণা দেওয়া হয়, প্রযোজক বালাজি এবং অভিনেতা অজিত কুমার এই ঘোষণা দেন, চলচ্চিত্রটি মুম্বই-ভিত্তিক প্রযোজনা প্রতিষ্ঠান এ্যাডল্যাবস প্রযোজনা করবে (সহ-প্রযোজনা) বলে সিদ্ধান্ত হয়। বিজয়, যিনি ছিলেন পরিচালক প্রিয়দর্শনের একজন সহকারী তিনি এই চলচ্চিত্রতের মাধ্যমে প্রথম পরিচালনা শুরু করেন, ১৯৮৯ সালে মুক্তিপ্রাপ্ত মালয়ালম চলচ্চিত্র কিরীদামের পুনঃনির্মাণ ছিলো এই তামিল কিরীদাম চলচ্চিত্রটি, যেটির পরিচালক ছিলেন সিবি মালায়িল; তামিল চলচ্চিত্রটিতে অজিত কুমার এবং তৃষা কৃষ্ণনকে নায়ক- নায়িকা হিসেবে নেওয়ার সিদ্ধান্ত নেন পরিচালক বিজয় নিজেই। বিজয় এই চলচ্চিত্রটির কাহিনী সম্পর্কে বলেছিলেন যে, "মালয়ালম কিরীদামের প্রায় পুরোটুকুই আমি এই তামিল চলচ্চিত্রে দেখিয়েছি"। বিজয় আগে চলচ্চিত্রটির নাম 'মাগুড়াম' রাখতে চাইলেও পরে মালয়ালম চলচ্চিত্রটির সঙ্গে মিলিয়ে একই নাম রাখেন।
ভিভিভি-ভেনলো

ভিভিভি-ভেনলো (; সাধারণত ভেনলোসে ভুটবাল ভেরেরিখিং ভেনলো অথবা শুধুমাত্র ভিভিভি () নামে পরিচিত) হচ্ছে ভেনলো ভিত্তিক একটি ওলন্দাজ পেশাদার ফুটবল ক্লাব। এই ক্লাবটি বর্তমানে নেদারল্যান্ডসের শীর্ষ স্তরের ফুটবল লীগ এরেডিভিজিতে খেলে। এই ক্লাবটি ১৯০৩ সালের ৭ই ফেব্রুয়ারি তারিখে প্রতিষ্ঠিত হয়েছে। ভেনলো তাদের সকল হোম ম্যাচ ভেনলোর ডে কুলে খেলে থাকে; যার ধারণক্ষমতা হচ্ছে ৮,০০০। বর্তমানে এই ক্লাবের ম্যানেজারের দায়িত্ব পালন করছেন হান্স ডে কনিং এবং সভাপতির দায়িত্ব পালন করছেন হাই বের্ডেন। ওলন্দাজ মধ্যমাঠের খেলোয়াড় ড্যানি পোস্ট এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, ভিভিভি-ভেনলো এপর্যন্ত ৪টি শিরোপা জয়লাভ করেছে; যার মধ্যে ৩টি ইরস্টে ডিভিজি শিরোপা এবং ৪টি কেএনভিবি কাপ শিরোপা রয়েছে।
২০০৮ সালে হন্ডা কেস্‌কে নাগোয়া গ্রাম্পুস থেকে স্থানান্তরিত হওয়ার পর থেকে বেশ কয়েকজন জাপানি খেলোয়াড় ভিভিভি-ভেনলোর খেলেছেন; যাদের মধ্যে মায়া ইয়োশিদা, রবার্ট কুলেন এবং ইউকি ওটসু অন্যতম। ক্লাবটির কিংবদন্তি ব্যবস্থাপক সেফ ভার্গোসেন এবং জাপানী এজেন্ট টেটসুরো কিউউকা জাপানি খেলোয়াড় এবং এই ক্লাবের মধ্যে একটি সেতুবন্ধন ছিলেন।
এসজিআর ০৫২৫-৬৬

এসজিআর ০৫২৫-৬৬ (পিএসআর বি০৫২৫-৬৬ হিসেবেও পরিচিত) হলো, বৃহৎ ম্যাগেলানিক মেঘের অতিনবতারা ধ্বংসাবশেষ ০৫২৫-৬৬.১ বা এন৪৯-এ অবস্থিত একটি সফট গামা রিপিটার। এটিই প্রথম আবিষ্কৃত কোনো এসজিআর এবং ২০১৫ সাল অনুযায়ী, এটিই এখন পর্যন্ত আমাদের ছায়াপথের বাহিরে আবিষ্কৃত একমাত্র এসজিআর।
১৯৭৯ সালের মার্চে প্রথম শনাক্ত হয়। বিভিন্ন কৃত্তিম উপগ্রহের গামা রশ্মি শনাক্তকারী যন্ত্রে এর সঙ্কেতের আগমন সময়ের পার্থক্যের পরিমাপের ভিত্তিতে এর অবস্থান চিহ্নিত হয়।
এন৪৯ এর সাথে পরিমেল সুধুমাত্র পরোক্ষ হতে পারেঃ এটি পরিষ্কারভাবে প্রতীয়মান হয় যে, এসজিআরগুলি নতুন তারা গুচ্ছে গঠিত হয়। এটি নিশ্চিত নয় যে, বিস্ফোরণ, যা এসজিআর ০৫২৫-৬৬ এর জন্ম দেয়, সেটিই এন৪৯ ধ্বংসাবশেষ উৎপন্ন করে।
বিরাজ বহু

বিরাজ বহু হল বিমল রায় পরিচালিত ১৯৫৪ সালের ভারতীয় হিন্দি ভাষার চলচ্চিত্র। এটি শরৎচন্দ্র চট্টোপাধ্যায়ের "বিরাজ বৌ" উপন্যাস অবলম্বনে নির্মিত। চলচ্চিত্রটির প্রযোজনা করেছেন হিতেন চৌধুরী। এতে নাম ভূমিকায় অভিনয় করেন কামিনী কৌশল এবং অন্যান্য শ্রেষ্ঠাংশে অভিনয় করেন অভি ভট্টাচার্য ও প্রাণ। চলচ্চিত্রটির সঙ্গীতায়োজন করেন সলিল চৌধুরী। এটি জাতীয় চলচ্চিত্র পুরস্কারে শ্রেষ্ঠ পূর্ণদৈর্ঘ্য চলচ্চিত্র বিভাগে সর্ব ভারত সনদ লাভ করে।
মসজিদ-ই-আলা

শ্রীরাঙ্গপাটনার দূর্গটি বিজয়নগর সাম্রাজ্যের একজন শাসক তিম্মনা নায়ক দ্বারা ১৪৫৪ খ্রিস্টাব্দে নির্মিত হয়েছিল বলে মনে করা হয়।ওয়োডিয়াররা ১৪৯৯ সালে, আরকোটের নবাব, পেশওয়াস এবং মারাঠারা পরবর্তীকালে দূর্গটির দখল নিয়েছিলেন। কৃষ্ণরাজ ওয়াজেয়ারের শাসনামলে (১৭৩৪-৬৬) রাজ্যটি একটি শক্তিশালী সামরিক বাহিনীতে পরিণত হয় এবং টিপু সুলতানের পিতা সামরিক জেনারেল হায়দার আলীর নিয়ন্ত্রণে আসে। হায়দার আলী ছিলেন টিপু সুলতানের পিতা। ১৭৮২ খ্রিস্টাব্দে হায়দার আলীর পুত্র টিপু সুলতান দূর্গের রাজত্ব গ্রহণ করেছিলেন এবং দুর্গ পুন:নির্মাণ করেছিলেন। টিপু সুলতান বহুবার ব্রিটিশ বাহিনীর আক্রমণের স্বীকার হয়েছিলেন।
টিপু সুলতান তাঁর বাড়ীর নিকটেই ১৭৮৬-৮৭ সালে মসজিদটি নির্মাণ করেছিলেন।
বেশ কয়েকটি ব্যর্থ চেষ্টার পরে কর্নেল ওয়েলেসির নেতৃত্বে ব্রিটিশ বাহিনী ১৭৯৯ সালের ৪ মে আক্রমণ চালায়। এই বাহিনীতে ২,৪৯৪ জন ব্রিটিশ অফিসার এবং ১ লক্ষ মারাঠা অশ্বারোহী ও নিজামস সৈন্য ছিল প্রায় আড়াই লাখ। দুর্গের সৈন্য ছিল প্রায় ২০ হাজার সেনা যারা সংঘবদ্ধ ও সাহসিকতার সাথে লড়াই করেছিল। যদি বিশ্বাসঘাতক মন্ত্রীদ্বয় পূর্নিয় এবং মীর সাদেক না হত তারা সফলভাবে আক্রমণকারীদের হটিয়ে দিতে পারতো। বিশ্বাসঘাতক মন্ত্রীরা গান পাউডারের সাথে গোবর এবং পানি মিশ্রণ করে দিয়েছিলেন যার কারণে টিপু সুলতান যুদ্ধে মারা গিয়েছিল এবং ইংরেজরা ওয়াদেয়ার রানির সাথে চুক্তি করতে সক্ষম হয়। 
মসজিদে দুটি লম্বা মিনার রয়েছে যা তিনটি অষ্টভুজ দ্বারা পৃথক করা হয়েছে। গ্যালারিযুক্ত বারান্দা রয়েছে যা মিনারের প্রতিটি স্তরকে আলাদা করে দেয়। মিনারগুলির শীর্ষে শালগম আকৃতির গম্বুজ রয়েছে। মসজিদের অভ্যন্তরে একটি বিশাল আয়তক্ষেত্রাকার প্রার্থনা হল রয়েছে যাতে সমতল ছাদটি বানানো তোরণ দ্বারা আচ্ছাদিত। মিনারগুলিতে পাশাপাশি রয়েছে খোলা খিলান এবং দেয়ালগুলো আয়তক্ষেত্র আকারের। মসজিদে দুটি বৈশিষ্ট্য রয়েছে। অন্যান্য মসজিদের মতো এটির গম্বুজ নেই। বিশ শতকের গোড়ার দিকের একটি পুরানো ঘড়ি এই মসজিদে স্থাপন করা আছে।
একটি একটি মাদরাসা এই মসজিদ থেকে পরিচালিত হয়, যেখানে ইসলামী শিক্ষা দেওয়া হয়।
ফুটবল ক্লাব টুয়েন্টে

ফুটবল ক্লাব টুয়েন্টে (সাধারণত এফসি টুয়েন্টে ) অথবা শুধুমাত্র টুয়েন্টে () নামে পরিচিত) হচ্ছে এনস্খেডে ভিত্তিক একটি ওলন্দাজ পেশাদার ফুটবল ক্লাব। এই ক্লাবটি বর্তমানে নেদারল্যান্ডসের শীর্ষ স্তরের ফুটবল লীগ এরেডিভিজিতে খেলে। এই ক্লাবটি ১৯৬৫ সালের ১লা জুলাই তারিখে প্রতিষ্ঠিত হয়েছে। টুয়েন্টে তাদের সকল হোম ম্যাচ এনস্খেডের ডে খ্রোলস ভেস্তেতে খেলে থাকে; যার ধারণক্ষমতা হচ্ছে ৩০,২০৫। বর্তমানে এই ক্লাবের ম্যানেজারের দায়িত্ব পালন করছেন সাবেক স্পেনীয় ফুটবলার গঞ্জালো গার্সিয়া এবং সভাপতির দায়িত্ব পালন করছেন রেনে টাকেন্স। ওলন্দাজ মধ্যমাঠের খেলোয়াড় ওয়াউট ব্রামা এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, টুয়েন্টে এপর্যন্ত ৭টি শিরোপা জয়লাভ করেছে; যার মধ্যে ১টি এরেডিভিজি শিরোপা, ১টি ইরস্টে ডিভিজি শিরোপা, ৩টি কেএনভিবি কাপ শিরোপা এবং ২টি ইয়োহান ক্রুইফ শিল্ড শিরোপা রয়েছে। ইউরোপীয় এবং আন্তর্জাতিক প্রতিযোগিতায়, টুয়েন্টের সবচেয়ে বড় সাফল্য হচ্ছে ২০০৬ উয়েফা ইন্টারটোটো কাপ জয় এবং ১৯৭৪–৭৫ উয়েফা কাপের ফাইনালে পৌঁছানো; যেখানে তারা বরুসিয়া মনশেনগ্লাডবাখের কাছে ১–৫ গোলে হেরেছিল।
আহাদ জামে মসজিদ, ইউক্রেন

আহাদ জামে মসজিদ () ইউক্রেনের দোনেৎস্কে অবস্থিত একটি জামে মসজিদ। স্থানীয় মাফিয়া প্রধান আহাত ব্রাগিনের সম্মানে মসজিদটির নামকরণ করা হয়েছিল এবং এর একটি মিনার রিনাত আহমেতের নামানুসারে নামকরণ করা হয়েছে। এটি সোভিয়েত ইউনিয়ন পতনের পরে দোনেৎস্ক অববাহিকায় নির্মিত প্রথম মসজিদ। বর্তমানে এটি দোনেৎস্ক গণপ্রজাতন্ত্রের ভূখণ্ডের মধ্যেই রয়েছে, যদিও এই অঞ্চলটি নিয়ে ইউক্রেনের সাথে বিরোধ রয়েছে।
১৯৯৩ সালে দোনেৎস্ক মুসলিম সম্প্রদায় স্টার অফ দি নবী প্রতিষ্ঠা করেছিল। এক বছর পরে এই অঞ্চলের প্রথম মসজিদ ইবনে ফাদলানের ভিত্তি স্থাপন করা হয়। প্রকল্পের পরিকল্পনা ইস্তাম্বুলের একটি মসজিদ থেকে নেওয়া হয়েছিল।
ভবনের মূল পৃষ্ঠপোষক ছিলেন আখাত ব্রাগিন। ১৯৫৫ সালের ১৫ই অক্টোবর তারিখে তাঁর মৃত্যুর পরে তাঁর সম্মানে এই মসজিদটির নামকরণ করা হয়। প্রাথমিকভাবে প্রকল্পটির একটি মিনার তৈরি করার আহ্বান জানিয়েছিল, তবে রিনাত আহমাদের অর্থায়নের ফলে দুটি মিনার নির্মাণ সম্ভব হয়েছিল। তাঁর সম্মানেই দ্বিতীয়টির নাম রাখা হয়েছিল। মসজিদের প্রথম তলায় ইউক্রেনীয় ইসলামিক বিশ্ববিদ্যালয় (ইউক্রেনের উচ্চ শিক্ষার প্রথম মুসলিম প্রতিষ্ঠান) অবস্থিত।
১৯৯৯ সালের ৩রা সেপ্টেম্বর তারিখে আহাদ জামে মসজিদ এবং ইউক্রেনীয় ইসলামিক বিশ্ববিদ্যালয়ের আনুষ্ঠানিক উদ্বোধন করা হয়েছে।
শ্বেত মসজিদ, নাসরত

শ্বেত মসজিদ (, ; "HaMisgad HaLavan") ইসরায়েলের নাসরতের একটি প্রাচীনতম মসজিদ। এই মসজিদটি "হারত আলঘামা" বা নাসরতীয় পুরাতন বাজারের কেন্দ্র "মসজিদ কোয়ার্টার"-এ অবস্থিত। এই মসজিদের সূক্ষ্ম পেন্সিল-আকৃতির মিনার, ক্রিম বর্ণের দেয়াল, সবুজ অলংকরণ এবং সবুজ গম্বুজ পুরো শহরজুড়ে উসমানীয় স্থাপত্যের এক অনন্য উদাহরণ।
মসজিদটি অষ্টাদশ শতাব্দীর শেষার্ধে মিশরীয় শাসক সুলাইমান পাশার অর্থায়নে তৈরি হয়েছিল এবং তদারকির দায়িত্বে ছিলেন হাই কমিশনার শেখ আবদুল্লাহ আল-ফাহুম। ১৮০৪ থেকে ১৮০৮ সালের মধ্যে মসজিদটির নির্মাণ কাজ সমাপ্ত হয় এবং শেখ আবদুল্লাহকে ওয়াকফ আকারে অছি প্রদান করা হয় এবং ১৮১৫ সালে তার মৃত্যুর আগ পর্যন্ত তিনি এটি পরিচালনা করেছেন। শেখ আবদুল্লাহর সমাধি মসজিদের প্রাঙ্গনেই রয়েছে।
শেখ আবদুল্লাহর মৃত্যুর পরে মসজিদটির পরিচালনার দায়িত্ব শেখ আমিন আল-ফাহুমকে স্থানান্তর করা হয়। বর্তমানে মসজিদটি আল-ফাহুম পরিবারের ওয়াকফের অংশ হিসেবে অব্যাহত রয়েছে, যার মধ্যে কাসা নোভা রাস্তার পাশার খান'ও রয়েছে। বর্তমানে এটি শেখ আবদুল্লাহর বংশধর আতিফ আল-ফাহুম দ্বারা পরিচালিত হচ্ছে। 
সুলেমান পাশার পূর্বসূরী উসমানীয় প্রাক্তন গভর্নর জিজার পাশা'র শাসনের সমাপ্তি উপলক্ষে শেখ আবদুল্লাহ এই মসজিদটির নামকরণ করেছিলেন। শেখ আবদুল্লাহ নাসরতে বিশ্বাসীদের মধ্যে উপভোগ্য করে তোলার জন্য পবিত্রতা, আলো এবং শান্তির নতুন যুগের প্রতীক হিসেবে "সাদা" বেছে নিয়েছিলেন।
প্রাত্যহিক দিনে ১০০ থেকে ২০০ জন ব্যক্তি দুপুর ও বিকেলে নামাজ আদায় করেন এবং শুক্রবারের খুতবাতে ২,০০০ থেকে ৩,০০০ লোক উপস্থিত থাকেন। 
মসজিদটি যুবকদের জন্য ধর্মীয় পাঠ সরবরাহ করে এবং মুসলিম স্কাউট সৈন্যদের স্পনসর করে নাসরতের মুসলিম সম্প্রদায়ের সেবা করছে, যেখানে ৯ বছরের বা তার বেশি বয়সী ৪০০ ছেলে-মেয়েরা অংশ নেয়। মসজিদে একটি জাদুঘরও রয়েছে, যা নাসরতের ইতিহাসকে নথিভুক্ত করে তুলে ধরে।
পিইসি জুয়লে

পিইসি জুয়লে হচ্ছে জুয়লে ভিত্তিক একটি ওলন্দাজ পেশাদার ফুটবল ক্লাব। এই ক্লাবটি বর্তমানে নেদারল্যান্ডসের শীর্ষ স্তরের ফুটবল লীগ এরেডিভিজিতে খেলে। এই ক্লাবটি ১৯১০ সালের ১২ই জুন তারিখে প্রতিষ্ঠিত হয়েছে। পিইসি জুয়লে তাদের সকল হোম ম্যাচ জুয়লের ম্যাকপার্ক স্টাডিওনে খেলে থাকে; যার ধারণক্ষমতা হচ্ছে ১৪,০০০। বর্তমানে এই ক্লাবের ম্যানেজারের দায়িত্ব পালন করছেন জন স্টেখমান এবং সভাপতির দায়িত্ব পালন করছেন আড্রিয়ান ভিসের। ওলন্দাজ রক্ষণভাগের খেলোয়াড় ব্রাম ভান পোলেন এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, পিইসি জুয়লে এপর্যন্ত ৫টি শিরোপা জয়লাভ করেছে; যার মধ্যে ৩টি ইরস্টে ডিভিজি শিরোপা, ১টি কেএনভিবি কাপ শিরোপা এবং ১টি ইয়োহান ক্রুইফ শিল্ড শিরোপা রয়েছে।
ওমর ইবনে হাসান

ওমর ইবনে হাসান বিন আলী বিন আবী তালিব হাসান ইবনে আলী(রা.) এর পুত্র যিনি কারবালায় উপস্থিত ছিলেন এবং কারবালার যুদ্ধের পর তাকে বন্দী করা হয়েছিল।
কেউ কেউ তাঁর নাম লিখেছেন আমর। কেউ কেউ তাকে হুসাইন ইবনে আলী(রা.)এর পুত্র মনে করেন। তবে এ কথা প্রসিদ্ধ যে তিনি হাসান ইবনে আলী(রা.)এর অন্যতম পুত্র এবং তাঁর মা হলেন- উম্মে ওয়ালিদ। 
কিছু ঐতিহাসিকদের মতে তিনি অল্প বয়সে কারবালায় শহীদ হয়েছিলেন। তবে কেউ কেউ বলেন কারবালায় তিনি শহীদ হননি। 
মুতাতিল আল তালিবিনে বর্ণিত, বেশিরভাগ ঐতিহাসিকগণ কারবালায় তিনি বন্দি হয়েছিলেন বলে মত দেন।
মাকাতিলুত ত্বলিবিন গ্রন্থে উল্লেখ করা হয়েছে, হুসাইন(রা.) এর সন্তানদের মধ্যে উমর, যায়েদ ও হাসান বিন আলীর সন্তান হাসানকে বন্দী করা হয়েছিল। 
তাবারীর মতে ইয়াজিদ যুবক ওমর ইবনে হাসানকে ডেকে বললেন: ‘তুমি কি আমার ছেলের সাথে কুস্তি করবে?’ ওমর ইবনে হাসান উত্তর দিলেন: এইরকম খালি হাতে নয় তবে দু'জনকে এক সাথে তীক্ষ্ণ ধারালো তলোয়ার দেওয়া হোক যদি আমি মৃত্যুবরণ করি তাহলে আমার দাদা মোহাম্মদ(সা.)এর সাথে গিয়ে মিলিত হবো এবং যদি আমি তাকে হত্যা করি তাহলে সে তাঁর পূর্বপুরুষ মুয়াবিয়া ও আবু সুফিয়ানের সাথে মিলিতি হবে। 
এর পরিপ্রেক্ষিতে অন্যান্য ঐতিহাসিকরা তাকে কারবালার শহীদদের মধ্যে গণনা করেননি, তাই তাঁর শাহাদাত সুদূরপ্রসারী বলে মনে হয়।
ফর্চুনা সিটার্ট

ফর্চুনা সিটার্ট হচ্ছে সিটার্ট ভিত্তিক একটি ওলন্দাজ পেশাদার ফুটবল ক্লাব। এই ক্লাবটি বর্তমানে নেদারল্যান্ডসের শীর্ষ স্তরের ফুটবল লীগ এরেডিভিজিতে খেলে। এই ক্লাবটি ১৯৫৮ সালের ১লা জুলাই তারিখে প্রতিষ্ঠিত হয়েছে। ফর্চুনা সিটার্ট তাদের সকল হোম ম্যাচ সিটার্টের ফর্চুনা সিটার্ট স্টাডিওনে খেলে থাকে; যার ধারণক্ষমতা হচ্ছে ১২,৫০০। বর্তমানে এই ক্লাবের ম্যানেজারের দায়িত্ব পালন করছেন শয়র্স উল্টি এবং সভাপতির দায়িত্ব পালন করছেন অজগুর ইশিতান গুন। ওলন্দাজ রক্ষণভাগের খেলোয়াড় ওয়েসেল ডামার্স এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, এজেড এপর্যন্ত ৬টি শিরোপা জয়লাভ করেছে; যার মধ্যে ৪টি ইরস্টে ডিভিজি শিরোপা, ২টি কেএনভিবি কাপ শিরোপা রয়েছে।
আল আনসার মসজিদ

আল আনসার মসজিদ (মালয়: মাসজিদ আল-আনসার) সিঙ্গাপুর এর একটি মসজিদ যা মসজিদ বিল্ডিং তহবিল কর্মসূচির প্রথম ধাপে নির্মিত প্রথম কয়েকটির মধ্যে একটি ছিল। এটি ১৯৮১ সালে সম্পূর্ণ হয়েছিল এবং চাদী চি স্ট্রিট এবং বেদোক নর্থ অ্যাভিনিউ ১ এর সংযোগস্থলে বেদোক উত্তর অঞ্চলে অবস্থিত। মসজিদটি পূর্বে সাড়ে তিন হাজার লোক একসাথে নামাজ পরতে পারত। প্রতিদিন ও শুক্রবারের নামাজ ছাড়াও মসজিদে সপ্তাহের দিন এবং সাপ্তাহিক ছুটির সময়ে মাদ্রাসা ক্লাস হয়। এটি তামিল ভাষায় যে কয়েকটি মসজিদ ধর্মীয় ক্লাস পরিচালনা করে তার মধ্যে একটি, সিঙ্গাপুরের একটি পূর্ণকালীন কল্যাণ আধিকারিকের মধ্যে কেবল দুটি মসজিদের মধ্যে একটি।
২০১১ সালের অক্টোবরে, মসজিদের চেয়ারম্যান ঘোষণা করেন যে মসজিদে একটি বড় রকমের সংস্কারের কাজ হবে, যা ২০১২ সালের অক্টোবরে শুরু হয়েছিল। কাজ শেষ হতে প্রায় তিন বছর সময় লেগেছে। বৃদ্ধদের জন্য ভবনের প্রবেশ উন্নত করার সময় আবাসনটির পরিমাণ বাড়িয়ে ৪,৫০০ জনে উন্নীত করা হয়েছে। মূল মসজিদের একমাত্র বেঁচে থাকা অংশটি হল মিনার, যা একটি লিফ্ট শ্যাফট এ পরিণত হয়েছে।
মসজিদটি আনুষ্ঠানিকভাবে ২৪ এপ্রিল ২০১৫ এ পুনরায় খোলা হয়েছে। নতুন মসজিদে বেসমেন্ট কার পার্ক সহ মোট সাত তলা রয়েছে। অন্যান্য বৈশিষ্ট্যগুলির মধ্যে বাধা-মুক্ত অ্যাক্সেস, র‌্যাম্প এবং একটি পারিবারিক নামাজের স্থান রয়েছে।
পিয়াল বিজেতুঙ্গে

পিয়াল কশৈপ বিজেতুঙ্গে (; জন্ম: ৬ আগস্ট, ১৯৭১) বাদুল্লা এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৯৩ সালে সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর শ্রীলঙ্কান ক্রিকেটে ব্লুমফিল্ড ক্রিকেট ও অ্যাথলেটিক ক্লাব, ক্যান্ডি ক্রিকেট ক্লাব, মুরস স্পোর্টস ক্লাব ও সিংহলীজ স্পোর্টস ক্লাবের প্রতিনিধিত্ব করেন। দলে তিনি মূলতঃ স্লো লেফট আর্ম অর্থোডক্স বোলিং করতেন। এছাড়াও, নিচেরসারিতে ডানহাতে ব্যাটিং করতেন পিয়াল বিজেতুঙ্গে।
সেন্ট অ্যান্থনি কলেজে অধ্যয়ন করেছেন। তিনজন ছাত্রের অন্যতম হিসেবে একই দলে খেলেন ও পরবর্তীতে শ্রীলঙ্কা দলে প্রতিনিধিত্ব করেন। বামহাতি অর্থোডক্স স্লো বোলার পিয়াল বিজেতুঙ্গে মুত্তিয়া মুরালিধরনের সাথে জুটি গড়ে একচ্ছত্র প্রাধান্য বিস্তার করেন। অন্যান্য স্কুলের ব্যাটসম্যানদের সমীহের কারণ হয়ে দাঁড়ান। আরেকজন হচ্ছেন রুয়ান কালপেগে। তবে, সতীর্থদের তুলনায় তিনি আন্তর্জাতিক অঙ্গনে সুনাম বয়ে আনতে পারেননি।
১৯৮৮-৮৯ মৌসুম থেকে ২০০১-০২ মৌসুম পর্যন্ত পিয়াল বিজেতুঙ্গে’র প্রথম-শ্রেণীর খেলোয়াড়ী জীবন চলমান ছিল। আন্তর্জাতিক ক্রিকেট অঙ্গনে সফলতার স্বাক্ষর রাখতে না পারলেও ঘরোয়া ক্রিকেটে দূর্দান্ত ক্রীড়ানৈপুণ্য প্রদর্শন করেছিলেন তিনি। ৬৫টি প্রথম-শ্রেণীর ক্রিকেট খেলায় অংশ নিয়ে ১৬১ উইকেট লাভ করেন।
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন পিয়াল বিজেতুঙ্গে। ২৫ আগস্ট, ১৯৯৩ তারিখে মোরাতুয়ায় সফরকারী দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
সেন্ট অ্যান্থনি কলেজের সাবেক শিক্ষার্থীত্রয় একত্রে দক্ষিণ আফ্রিকার বিপক্ষে অংশ নেন। দুই উইকেট লাভ করেন তিনি। চূড়ান্ত দিন শ্রীলঙ্কা দল জয় পেলেও তাদেরকে বোলিং করতে হয়নি। বরঞ্চ জন্টি রোডস তাদের বল যথাযথভাবে মোকাবেলা করে সেঞ্চুরি করেছিলেন।
ক্রিকেট খেলা থেকে অবসর গ্রহণের পর কোচিং জগতের দিকে ধাবিত হন। শ্রীলঙ্কা জাতীয় ক্রিকেট দলে স্পিন বোলিং কোচের দায়িত্ব পালন করেন। এ পর্যায়ে রঙ্গনা হেরাথ, থারিন্ডু কৌশল ও দিলরুয়ান পেরেরা’র ন্যায় আন্তর্জাতিক খেলোয়াড়দেরকে প্রশিক্ষণ দেন তিনি।
আরকেসি ভালভেইক

রুমস কাদোলিকে কম্বিনাটি ভালভেইক (সাধারণত আরকেসি ভালভেইক () নামে পরিচিত) হচ্ছে ভালভেইক ভিত্তিক একটি ওলন্দাজ পেশাদার ফুটবল ক্লাব। এই ক্লাবটি বর্তমানে নেদারল্যান্ডসের শীর্ষ স্তরের ফুটবল লীগ এরেডিভিজিতে খেলে। এই ক্লাবটি ১৯৪০ সালের ২৬শে আগস্ট তারিখে প্রতিষ্ঠিত হয়েছে। আরকেসি ভালভেইক তাদের সকল হোম ম্যাচ ভালভেইকের মান্ডেমেকার্স স্টাডিওনে খেলে থাকে; যার ধারণক্ষমতা হচ্ছে ৭,৫০০। বর্তমানে এই ক্লাবের ম্যানেজারের দায়িত্ব পালন করছেন ফ্রেড খ্রিম এবং সভাপতির দায়িত্ব পালন করছেন পিটার কনেইনেনবার্খ। ওলন্দাজ মধ্যমাঠের খেলোয়াড় ডান রিন্সট্রা এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, আরকেসি ভালভেইক এপর্যন্ত ২টি ইরস্টে ডিভিজি শিরোপা জয়লাভ করেছে।
ইরস্টে ডিভিজি
আল-সালাম মসজিদ, ওডেসা

আল-সালাম মসজিদ (এছাড়াও আরবীয় সাংস্কৃতিক কেন্দ্র নামে পরিচিত) ইউক্রেনের ওডেসায় অবস্থিত একটি মসজিদ। সংস্কৃতি কেন্দ্র এবং মসজিদটি ২০০১ সালের জুন মাসে আনুষ্ঠানিকভাবে উদ্বোধন করা হয়েছে।
ওডেসা মুসলমানদের একটি প্রাচীন ঐতিহ্যবাহী শহর। ওডেসা শহরটি হাদজিবি নামে পরিচিত একটি প্রাচীন (তাতার) বসতির জায়গায় নির্মিত হয়েছিল। এই বন্দোবস্তটি ১২৪০ সালে ক্রিমিয়ার খান হাকাবে দ্বারা প্রতিষ্ঠিত হয়েছিল এবং মূলত তার নামানুসারে হাকাবে ("হাদজিবি" হিসেবে পরিচিত) নামকরণ করা হয়েছিল।
প্রখ্যাত স্থপতি কারবালাই সাফিখান কারাবাখি দ্বারা নির্মিত এই মসজিদটি শহরের কেন্দ্রস্থলে অবস্থিত এবং এর পাশে একটি মুসলিম কবরস্থানও ছিল। সোভিয়েত শক্তির আগমনের সাথে সাথে ওডেসা মুসলমানদের জীবন নাটকীয়ভাবে পরিবর্তিত হয়। তাতার মোল্লা সাবিরজায়ান সাফারকে গুলি করার পর এই মসজিদটি বন্ধ করে দেওয়া হয় এবং পরবর্তীতে ধ্বংস করে দেয়া হয়। এর পাশাপাশি মুসলিম কবরস্থানও ভেঙে ফেলা হয়েছিল।
২০০১ সালে আরবীয় সাংস্কৃতিক কেন্দ্রটি সিরিয়ার ব্যবসায়ী কিভান আদনানের ব্যয়ে পুনরায় নির্মিত হয়েছে। বর্তমানে কেন্দ্রটি বয়স বা জাতীয়তা নির্বিশেষে প্রত্যেককে আরবি শেখানোর জন্য একটি মুক্ত বিদ্যালয় এবং গ্রন্থাগার পরিচালনা করে।
দার ইয়াসিন

দার ইয়াসিন একজন কাশ্মীরি সাংবাদিক। তিনি সাংবাদিকতার সবচেয়ে সম্মানজনক পুরস্কার পুলিৎজার পুরস্কারে ভুষিত হন।
ইয়াসিন ভারতের কাশ্মীরে ১৯৭৩ সালে জন্মগ্রহণ করেছিলেন। দক্ষিণ ভারতে কম্পিউটার বিজ্ঞান এবং প্রযুক্তি বিষয়ে স্নাতক অধ্যয়ন করেছেন। দার ইয়াসিন ভারত শাসিত কাশ্মিরের মূল শহর শ্রীনগরের বাসিন্দা।
দার কাশ্মীরের সংঘাত, দক্ষিণ এশিয়া ভূমিকম্প এবং এর পরবর্তী পরিস্থিতি এবং বিভক্ত কাশ্মীরের মধ্যে পথে বাস নামার আন্দোলনকে ব্যাপকভাবে কভার করেছেন। আফগানিস্তানে নিয়োগের সময় তিনি আফগান যুদ্ধ, আফগান শরণার্থী এবং যুদ্ধবিধ্বস্ত আফগানীদের দৈনিক জীবনকে কভার করেছেন। মিয়ানমারে বৃহত্তর সহিংসতা ও নিপীড়ন থেকে পালিয়ে আসা রোহিঙ্গা শরণার্থী সংকটকেও কভার করেছেন। তাঁর নিবন্ধগুলি বিশ্বের সমস্ত প্রধান সংবাদপত্র এবং নিউজ ম্যাগাজিনে প্রকাশিত হয়েছে। ইয়াসিন বর্তমানে মার্কিন বার্তা সংস্থা এপির সাংবাদিক হিসেবে কাজ করেন।
ডারের কাজ কয়েক ডজন আন্তর্জাতিক ফটো অ্যাওয়ার্ড অর্জন করেছে। ২০১৯ সালের আগস্টে ভারত শাসিত কাশ্মিরে অভূতপূর্ব পরিস্থিতির ওপর কাভারেজ করে অন্য আর দুই ফটো সাংবাদিক মুখতার খান এবং চন্নী আনন্দ এর সাথে সাংবাদিকতার সবচেয়ে সম্মানজনক পুরস্কার পুলিৎজার জিতে নেন।
মুখতার খান

মুখতার খান একজন কাশ্মীরি সাংবাদিক। তিনি সাংবাদিকতার সবচেয়ে সম্মানজনক পুরস্কার পুলিৎজার পুরস্কারে ভুষিত হন।
মুখতার খান ভারত শাসিত কাশ্মিরের মূল শহর শ্রীনগরের বাসিন্দা।
মুখতার খান বর্তমানে মার্কিন বার্তা সংস্থা এপির সাংবাদিক হিসেবে কাজ করেন।
২০১৯ সালের আগস্টে ভারত শাসিত কাশ্মিরে অভূতপূর্ব পরিস্থিতির ওপর কাভারেজ করে অন্য আর দুই ফটো সাংবাদিক দার ইয়াসিন এবং চন্নী আনন্দ এর সাথে সাংবাদিকতার সবচেয়ে সম্মানজনক পুরস্কার পুলিৎজার জিতে নেন।
চন্নী আনন্দ

চন্নী আনন্দ একজন কাশ্মিরি সাংবাদিক। ২০২০ সালে তিনি সাংবাদিকতার সবচেয়ে সম্মানজনক পুরস্কার পুলিৎজার পুরস্কার লাভ করেন। তিনি অ্যাসোসিয়েটেড প্রেসের চিত্র সাংবাদিক হিসেবে কাশ্মীর নিয়ে ভারতের ক্র্যাকডাউনের ছবিগুলির জন্য নির্বাচিত আলোকচিত্র বিভাগ এই পুরস্কার লাভ করেন।
চন্নী আনন্দ ভারত শাসিত জম্মু কাশ্মিরের বাসিন্দা।
তিনি ভারত-পাকিস্তান সীমান্তের সহিংসতা, রাজনৈতিক বিকাশ, দক্ষিণ এশিয়ায় ভূমিকম্পের কারণে বাস্তুচ্যুত হওয়ার গল্পগুলি কভার করেছেন। তিনি ২০০০ সাল থেকে অ্যাসোসিয়েটেড প্রেসে কাজ করছেন।
চন্নী আনন্দ বর্তমানে মার্কিন বার্তা সংস্থা এসোসিয়েটেড প্রেসের সাংবাদিক হিসেবে কাজ করেন।
২০১৯ সালের আগস্টে ভারত শাসিত কাশ্মিরে অভূতপূর্ব পরিস্থিতির ওপর কাভারেজ করে তিনি আরও দুই জন চিত্র সাংবাদিক দার ইয়াসিন এবং মুখতার খান-এর সাথে সাংবাদিকতার সবচেয়ে সম্মানজনক পুরস্কার পুলিৎজার জিতে নেন।
খারকিভ ক্যাথেড্রাল মসজিদ

খারকিভ ক্যাথেড্রাল মসজিদ (; এছাড়াও খবিদরালী মসজিদ নামেও পরিচিত) ইউক্রেনে অবস্থিত একটি মাসজিদ।
১৯০৭ সালে লোপান নদীর তীর ঘেঁষে একটি মসজিদ নির্মাণ করা হয়েছিল। ১৯৩৬ সালে উক্ত সময়ের ক্ষমতাধর ব্যক্তি জোসেফ স্টালিন এই মসজিদটি ধ্বংস করে দিয়েছিলেন। তার দাবি ছিল যে, এই মসজিদটি নদীর সৌন্দর্যে ব্যাঘাত করছে। পরে ২০১০ সালে একই জায়গায় মসজিদটি পুনর্নির্মাণের কাজ শুরু হয় এবং ২০১৬ সালে তা সম্পূর্ণ হয়।
ভোলগা যুক্তরাষ্ট্রীয় জেলা

ভোলগা (প্রিভোলজস্কি) ফেডারেল জেলা (, ("প্রিভোলজস্কি ফেডারেলনি ওক্রুগ") রাশিয়ার আটটি ফেডারেল জেলার মধ্যে একটি। এটি ইউরোপীয় রাশিয়ার দক্ষিণ-পূর্ব অংশ গঠন করে। ২০১০ এর আদমশুমারি অনুসারে এর জনসংখ্যা ২,৯৮,৯৯,৬৯৯ (শহরে ৭০.৮%), এবং আয়তন । ইগর কোমারভ ২০১৮ সালের ১৮ সেপ্টেম্বরে এই ফেডারেল জেলার রাষ্ট্রপতির দূত নিযুক্ত হন। এই জেলার ঐতিহাসিক কেন্দ্রটি আইডেল-ইউরাল অঞ্চল হিসাবে পরিচিত।
নন্দেস্ক্রিপ্টস ক্রিকেট ক্লাব

নন্দেস্ক্রিপ্টস ক্রিকেট ক্লাব শ্রীলঙ্কার কলম্বোভিত্তিক প্রথম-শ্রেণীর ক্রিকেট দল। নন্দেস্ক্রিপ্টস ক্রিকেট ক্লাব গ্রাউন্ডে দলটি অতিথি দলগুলোর বিপক্ষে নিজেদের খেলার আয়োজন করে থাকে।
১৮৮৮ সালে ক্লাবটি প্রতিষ্ঠিত হয়েছিল। যে-কেউ অংশগ্রহণ করতে পারবে এ নীতিবোধে বিশ্বাসী হিসেবে নন্দেস্ক্রিপ্টস নামটি আহরিত হয়েছে। স্বতন্ত্র জাতিগোষ্ঠীর অংশগ্রহণে কলম্বোভিত্তিক অন্যান্য ক্লাব বিশেষ করে সিংহলীজ স্পোর্টস ক্লাব, মুরস স্পোর্টস ক্লাব এবং তামিল ইউনিয়ন ক্রিকেট ও অ্যাথলেটিক ক্লাবের সাথে বিপরীত চিত্র তুলে ধরে। এর সদস্য সকলের জন্যে উন্মুক্ত।
১৯৫২-৫৩, 
১৯৫৩-৫৪, 
১৯৫৪-৫৫, 
১৯৫৬-৫৭, 
১৯৫৭-৫৮, 
১৯৬০-৬১, 
১৯৬৯-৭০, 
১৯৭০-৭১, 
১৯৭৫-৭৬,
১৯৭৬-৭৭, 
১৯৭৮-৭৯,
১৯৮৫-৮৬, 
১৯৮৮-৮৯,
১৯৯৩-৯৪,
২০০০-০১,
২০১৩-১৪
২০০৮-০৯
২০০৯-১০
১৯শ শতাব্দীতে লন্ডনভিত্তিক দল থেকে নন্দেস্ক্রিপ্টস ক্রিকেট ক্লাব নামটি এসেছে। বিস্ময়কর ক্রিকেট ক্লাব হিসেবে নন্দেস্ক্রিপ্টসের কোন নির্দিষ্ট মাঠ ছিল না ও বিভিন্ন মানের খেলোয়াড়দেরকে নিয়ে গঠিত হয়। ১৯৬২ সালে মূলতঃ ক্রিকেটের নীতি, ক্রীড়াসূলভ মনোভাব, পোশাকের উচ্চ মান, দৃষ্টিভঙ্গী ও প্রয়োগ ঘটাতে নিউজিল্যান্ডীয় নন্দেস্ক্রিপ্টস ক্লাব প্রতিষ্ঠিত হয়। বিস্ময়কর ক্লাব হিসেবে এটি ওয়েলিংটন ও লোয়াড় হাটের খেলোয়াড়দের নিয়ে গঠিত হয়েছিল। ইয়ান চ্যাটফিল্ড, জন রিড ও বব ব্লেয়ারসহ আটজন নিউজিল্যান্ডীয় আন্তর্জাতিক ক্রিকেটার অংশ নিয়েছেন। ১৯৮০-এর দশকে নন্দেস্ক্রিপ্টস ক্রিকেট ক্লাব ব্রুনেই ক্রিকেট লীগে অংশ নিয়েছিল। মূলতঃ শ্রীলঙ্কান প্রবাসী সিংহলী ও তামিলদের নিয়ে ক্লাবটি গঠিত হলেও পরবর্তীতে অন্য ক্লাবের সাথে নাম পরিবর্তিত হয়ে একীভূত হয়।
বাবুল ইসলাম মসজিদ

বাবুল ইসলাম মসজিদ জাপানের তোচিগির একটি জামে মসজিদ। এটি ওইয়ামা রুট ৪ ও রুট ৫০ এর মোড়ে অবস্থিত। মসজিদের মূল হলটি প্রায় ৬০০ জন মুসল্লি ধারণ করতে পারে।
এমসজিদে দৈনিক পাঁচ ওয়াক্ত নামাজ ও শুক্রবারে জুমার নামাজের পাশাপাশি তারাবীহ, ঈদের নামাজের জামাতও অনুষ্ঠিত হয়। এছাড়া, প্রতি শনিবার সাপ্তাহিক কোরআন শিক্ষার মাহফিলের আয়োজন করা হয়। মসজিদের অন্যান্য ক্রিয়াকলাপগুলো মধ্যে উল্লেখযোগ্য হল ইসলাম ধর্মে ধর্মান্তরিতকরণ, ইসলামী বিবাহ, লাশের গোসল ও জানাজা ইত্যাদি।